Vabandust selle pärast.
Ära mõtlegi vabandada. Tänu sulle saame teise auto remondi eest maksta.
Öelge talle, poisid!
Tšau. - Ära põe, isa.
Mida iganes.
Ma armastan sind. - Mina sind ka, kallis.
Ja ütle oma bossile, et ma soovin talle südamehaigust.
Hommikust, Ted. - Hei, Higgins...
Suri ära?
Ma ise olen süüdi, et mobiili vahtisin.
Kontrollin aina oma pere lendu.
Ma pole sellest paljudele rääkinud,
aga mul ja Michelle'il on abielumuresid olnud.
Ted, sa tõesti ei pea sellest rääkima, kui sa ei taha.
Ma pole vastu.
Proovisime paarikeste teraapiat.
Teine paarike ei meeldinud.
Mõnus on naerda.
Jah. Terapeut andis meile märgusõna.
Kui kumbki meist ütleb "Oklahoma", peab teine jumalatõtt rääkima.
Jah, sellest on täitsa abi.
Samanimelise muusikali rikkus see küll ära.
Kuuldes laule "Oh, What a Beautiful Mornin'"
või... "Surrey with the Fringe on Top" või...
"Shall We Dance"? - See on "Kuningas ja mina".
Igatahes neid laule kuuldes mõtlen kohe, kuidas mu naine ütleb mulle,
et mu lakkamatu optimism on liiast.
Ja nüüd... sa jagad tundeid,
sest ma rääkisin sinuga galal avameelselt oma eksmehest.
Jah, proua.
Valus õppetund. - Jäta nüüd.
Sügaval sisimas sulle ju meeldib, et nii lähedaseks saame?
Meeldib jah.
Oklahoma? - Ei meeldi.
Jamie?
Oled ärkvel?
Halloo?
Kas Jamie on siin?
Oh issand, sa oled Keeley Jones.
Olen jah.
Tere, Jamie.
Ei. Sa ei saa pahane olla. Ise jätsid mu maha.
Vaid 24 tundi tagasi.
Kui kaua peaks mees üksi olema? Kas ma peaksin üksi duši all käima?
Pean ütlema, et ma olen su suurim fänn. Jälgin su Instat, Snapi ja kõike.
Vau, aitäh.
Ja Jamie, aitäh sullegi.
Iga kord, kui ma kellestki lahku lähen, kõhklen mitu kuud,
kas võisin kuradima suure vea teha.
Aga sina aitasid mul end selle otsuse asjus hästi tunda lihtsalt...
iseendaks jäädes.
Võta heaks.
Mida? - Ütlesid, et tänu mulle tunned end hästi.
Jah. - Mõtlesid seda tõsiselt?
Jah. - Siis võta heaks.
Mulle meeldib teisi rõõmustada.
Kas sa ikka hiljem pildistamisele tuled?
Pildistamisele, mida sulle mitu nädalat korraldasin?
Jah.
Oli meeldiv sinuga tutvuda.
Jah! Siia!
Jah, Jamie!
Jamie, ma olen vaba. Jamie!
See oleks ju sisse läinud. - Nüüd ei saagi teada.
Jamie, mitu korda pean ma käskima sul edasi sööta?
Jäta nüüd. Sam oli vabam kui mu kaaneta pähklivõipurk.
Mis? Mida ta ajab?
Õigus. Te ei tea, et ma hoian pähklivõid avatuna.
Nii saan mööda minnes iga kord sõrme sisse pista.
Ausalt öeldes kuradi hea mõte. - On jah.
Kuule, kui Sam on nii vaba, pead talle söötma. Selge?
Aga miks? Sam on isegi vabana sitt.
Kuulsin oma nime. Mida ta ütles?
Pole tähtis. - Olgu.
Kutid, homme peame tiimina mängima. Muidu saame haledalt pähe. Söötke edasi.
Teeme seda, kuni õigesti välja tuleb. Läks!
Isa!
Trenn jääb ära.
See on palju pikem jooks, kui ta arvab. - Metafoor.
Hei! - Issi!
Arvasin, et jooksete vastu, aga pole viga.
Hei, semu! - Helikopterit!
Saab tehtud. Kaks pööret. Kuidas oli?
Sul hakkab pea ringi käima.
Aeglasemat kopterit. - Jäta nüüd. Tule siia.
Ma igatsesin sind nii väga.
Grupikalli!
Hei! Siin ta ongi.
Hei, mürakas. Sa oled nii pikaks kasvanud. Mida paganat?
Ja vaata aga. Sul on nüüd hambad?
Mul olid juba hambad! - Ja sa oskad rääkida!
Ja kahjuks pean teatama, prl Welton,
et selle nädalavahetuse matš pole täielikult välja müüdud.
Pole üllatav. Kaotasime neli matši järjest ja meid ootab ees madalam liiga.
Miks sul kahju on? Minu arvates läheb kõik suurepäraselt.
Ma olen rõõmuga Darsteineri uus esindaja.
See on Jamie Tartti lemmikõlu.
Oot. Pildistage mu tätokaid.
Eriti seda, mis mu jaoks väga tähtis on. "Käsi" hiina keeles.
Jamie. - Mis on?
Joo õlut. - Jah.
Küsin hukkamõistuta: kas oled selle tolaga taas koos?
Bon appétit.
Ei, meiega on lõpp. Aga tore, et sa hoolid.
Suudleksin sind suule, kui su huulteni ulatuksin.
Ma saan selle asja korraldamise eest 10%.
Kuulge, meeldib teile mütoloogia?
Ükssarvikut teate. Aga õlusarvikut?
Kuradima naljakas. - Oi ei.
Mis see on? Mu humalapsuke.
Tule. - Olgu.
Te saate selle pealekauba, ilma lisatasuta.
Keeley.
Kui teised mängijad vajaksid brändimisega abi,
siis oleksid sellest tööst huvitatud?
Ära tee mulle pakkumist seetõttu, et ma vetsus su vastu kena olin.
Miks mitte? Mehed teevad alatasa üksteisele vetsus pakkumisi.
Tõepoolest.
Ma pidasin tööpakkumisi silmas.
Mitte "pakkumist" käe, suu või jalaga? - Jalaga?
Sul on õigus. Tegelikult kasutatakse ju mõlemat jalga, eks?
Kaalu seda. Kui sa just ei taha jätkata...
Mis tööd sa teedki?
Ma olen omamoodi kuulus peaaegu kuulus olemise poolest.
Suurepärane.
Võta seda ehk varuplaanina. - Jah.
Väike vihje teile nüüd.
Friikad on siin "sipsid". Sipsid on "krõpsud".
Ja "šlaagrid" pole lööklaulud,
aga tekitavad tantsuisu, sest maitsevad nii hästi.
Millal sa matši võidad, kuradi pihkur?
Hei, Baz ja sellid. See siin on minu naine Michelle.
Suur rõõm teiega tutvuda, pr Lasso.
Kena parandus. Hästi sooritatud.
Treeneri naine on kõike kuulnud. - Jah.
Hei, Ted. Tere, noormees.
Siin on nooled. Seal on märklaud. Proovi püsikundesid mitte tabada.
Jah, mine lõbutse.
Teie laud on siinpool. - Sinu järel.
Kolmed kalad sipsidega? - Jah, palun. Kaks õlut ka.
Mulle meeldib su stiil. - Jah.
Ennäe!
Kala ja sipsid pannakse ajalehe vahele? Ma lugesin, et siin tehakse nii.
Ei. See oleks vägev, kui toit mulle asju õpetaks.
See on ju sinu unistus, eks?
Sõõrik, mis teab Rosa Parksi kohta või midagi.
Jah. Täpselt. - Jah.
Ainuüksi auku mahuks palju tarkust.
Jah.
Juba lõpetasid, semu?
Jah, targem oleks.
Palun selle pärast vabandust.
Juhtub alatasa.
Mida sa teed? - Huvi tunnen lihtsalt.
Fotograaf saadab pildid mulle.
Ma kustutan need, millel sitt oled, ja saadan ülejäänud sulle.
Esiteks, beib, pole ma ühelgi sitt, sest...
Ja B, too need minu poole, siis saame koos üle vaadata.
Võib-olla alasti.
Kindel ei. Tänan veel kord, Jamie.
Tark tegu.
Kuidas palun?
Ma pean selle jobuga koos aega veetma.
See, et sa oled temaga vabatahtlikult, on ausalt öeldes mõistmatu.
Ma pole temaga. Me läksime lahku.
Me hoopis töötame koos. Ja kes üldse sinu arvamust küsis?
Selge.
Ma ei teadnud seda, nii et... vabandust.
Pole viga. Sa peaksid kindlasti mu elu kommenteerima.
Ma messin sulle iga kord, kui pean otsuse tegema, eks?
Lihtsalt trennis oli Sam täiesti vaba
ja Jamie ei söötnud talle.
Aga Sam oli täiesti vaba.
Vaat millega pean mina elama.
MU PÕIS ON TÄIS. KAS TOHIN PISSIL KÄIA?
Jah.
Siin see on.
Jah. Olgu. Oota nüüd hetk.
Meil võis lehekülg vahele jääda. Oh sa poiss.
Kas sa ei tahaks tõelise kahekorruselise bussiga sõita?
Siis, kui valmis saame.
Näed? See meeldib mulle.
Enne ehitame selle valmis, siis sõidame.
See on nagu "Unistuste välja" paradigma.
Olgu.
Kuus kätt on parem kui neli.
Tere hommikust.
Hei, kuidas läheb?
Teie sall meeldib mulle. - Kuule, pihkur! Ära matši kihva keera.
Tänan soovituse eest. Vaatame, mis saab.
Vaata seda. Sa pole sellist varem näinudki.
See siin on skoon, selge? Nagu muffin, aga imeb suu süljest kuivaks.
See on su hommikusöök. Hei, mida öeldakse?
Aitäh, isa! - Vaat nii. Mõnede lapsed, jeerum küll...
Väljas on päris kena või mis? - Jah.
Hei... - Ma võin hommikusööki teha.
Mis viga? - Ei midagi. Mul on vist lennuväsimus.
Mul pole viga, Ted. - Ei. Michelle, räägi minuga.
Olgu? Hei. Oklahoma.
Iga päev...
loodan ma ärgates, et tunnen end taas nii nagu alguses.
Aga äkki abielu ongi lihtsalt selline?
Ma üritan edasi. Sa ju tead, et teen seda.
Valmis minema!
Sa vajad pükse, poisu. - Jah.
Eks... - Paneme püksid jalga. Tule.
Ma ei tea, mida tegema peaksin.
Abielu on lihtsalt nii keeruline. Nii palju erinevaid väljakutseid ja...
Vist... Ma ei tea. Vabandust. Kas te olete abielus olnud?
Nate, treeneri arvamus romantilistest suhetest
sarnaneb tema arvamusega lihalõigu grillimisest.
Kui pühendad ühele enam kui viis minutit, kaotab see oma maitse.
Kas kõlab õigesti, treener? - Jah.
Kas tohin siis isikliku küsimuse esitada?
Anna tulla. - Kui muretsete oma suhte pärast,
siis miks lendasite 7142 km kaugusele?
See on väga konkreetne arv, mida peast teada.
Mu isa oli kartograaf.
Tal oli kombeks öelda, et ma olen 0,0016 km pikk.
Jah. See on hea küsimus. Milleks seda teha?
Ma mõistsin vist lõpuks,
et minu pidev kohalolek mõjub pigem kahjulikult kui kasulikult.
Iga kord, kui üritasin oma naise muresid lahendada või...
tema heaks midagi kena teha, andis see tagasilöögi.
Ning siis tema ja terapeut, kelle juures käisime,
otsustasid, et parim tegu oleks ehk Michelle'ile veidi hingamisruumi anda.
Ja seega... ma andsin talle 7100...
42.
7142 km jagu hingamisruumi.
Vabandust, et segan. Mu mobiil olevat teie käes.
Taevale tänu.
Kustutasin äppe, et see kiiremini töötaks.
Kas laevade pommitamine jäi alles? Nojah, ma mängisingi seda liiga palju.
Ma lasen teil poistel matšiplaane haududa.
Pea nüüd hoogu, amigo.
Kas ma võiksin su arvamust küsida? - Muidugi.
Väga põnev saada kutset siseringi.
Nii-öelda Lasso tiimi.
Sa oled oma prouaga tükk aega koos olnud, eks?
Jah, 28 aastat.
Viis poega, kolm koera,
üks 20-aastane kass, kelle peatne surm muserdab mind emotsionaalselt,
ja üks väike kodu, kuhu kõik kuidagi ära mahume.
Kõlab täisväärtusliku elu moodi.
Aga teilgi on vist omajagu raskeid aegu olnud?
Kas sa ei kuulnud viie poja, tillukese kodu ja sureva kassiga osa?
Aga asi on ju sedasi, et õige isikuga on isegi rasked ajad kerged.
Valige hädaabinumber 911, sest siin lõhkes tõepomm.
See on siin vist 999. - 999 jah.
On jah. - Hädaabi?
See tundub küll tülikas.
Valida võib väikelaps või telefonile istudes...
Üks nupp. - Jah.
Teil vist politsei- ja kiirabiautod
sõidavad aina ringi. - Jah.
Seda juhtubki tihti, eks? - Jah.
Sellepärast siis. - Vaat sedasi.
Siin Arlo White ja Chris Powell.
Otseülekandega Nelson Roadi staadionilt, AFC Richmondi kodust.
Olgu, võtke kõik kuradi ringi!
Alistame nad! - Tulge, poisid!
Käed kokku!
Kolme peal. Üks, kaks, kolm...
Richmond! - Andke minna!
Läki!
Jamie, kas sa kardad pisikuid?
Ma üritan mõista, miks sa ei pannud kätt ülejäänud tiimiga kokku.
Ma ei tahtnud.
Sa meenutad vahel mu vanaema, kui ta teleripulti kasutada üritab.
Vajutad kõiki valesid nuppe.
Me võiksime siis kokku leppida.
Olgu, ma kuulan.
Sina pead oma kauboipasa jutlusi edasi
ja vastutasuks ma eiran sind edasi, sest see tiim on hale.
Kõik väravad löön mina ja vaatama tullakse vaid mind.
Kas kõlab ausalt? Käed kokku.
Tead, ma tahaksin selle nüansse arutada, aga mul pole parim päev...
Vahet pole, mida sa ütled,
sest oma peas kuulen ma publikut mu nime hüüdmas,
kui täna värava löön.
Jamie Tartt... Jamie Tartt...
Viis on küll meeldejääv, aga sa pead jandi jätma...
Isa!
Hei, mürakas! Siin sa oledki.
Jamie Tartt? - Tere, väikemees.
Palun anna mu särgile autogramm.
Olgu, pööra selg.
Päris lahe, eks?
Järgmist väravat ei löö ma ainult enda jaoks.
Vaid ka sinu jaoks.
Ja minu jaoks. Aga... ainult meie jaoks.
Lahe. - Tubli poisu.
Tore poiss.
Tule, lähme välja.
Jamie Tartt... Jamie Tartt...
Kaitse! - Link on vaba.
Ta valmistub lööma. Vapustav värav Kanada keskväljamängijalt.
Persse küll! - Ma vihkan seda pihkurit! Kuradi Lasso!
Aga tema pere on kena. - Pagan, Paul! Ära inimlikusta teda!
Richmond on kuue esimese minutiga jäänud kaotusseisu 2 : 0.
Pihkur!
Ja Richmondi toetajad väljendavad oma tundeid.
Pihkur!
Chris, peab arvama, et kui asi jätkub nii,
jääb Lasso aeg Richmondis lühikeseks ja mitte eriti magusaks.
Tartt sai palli. Mängib targalt.
Mine, Jamie. - Ta leiab ruumi.
Tal on Obisanya paremal. Ei, ta lööb ise. Ja milline lõpp!
Jamie Tartt lõi üksi uskumatu värava!
Jamie Tartt, sa kuradi kuningas!
Jamie Tartt... Jamie Tartt...
Tänu tärkavale superstaarile Jamie Tarttile
on Richmond 29. minutil tagasi mängus seisuga 2 : 1!
Mina! - Mida ta hüüab?
"Mina". Ta osutab nimele oma seljal ja hüüab korduvalt "mina".
Mina!
Ma arvasin, et ta ütles "liha".
Aga jah, su versioon on loogilisem.
Olge nüüd! - Obisanya liitub ründega.
Nigeerlane niidetakse jalust maha! - Täielik jura!
Ole nüüd, kohtunik! See tuleb jätta!
Benson saab selle eest kollase kaardi.
Tuleb tõdeda, et ta pääses leebelt. Obisanya lebab siiani.
Ta võis viga saada. - Jah.
Vabandust, semu.
Vaata, kuidas su kuradi tiimikaaslasel läheb.
Kapten jagab noorele superstaarile tarkuseteri.
Seda ei saa laita.
Sam? - Jah?
Ma pean su sinnapoole liigutama. Sedasi.
Mis sul viga on, raisk? - Mis toimub?
Kent ja Tartt on üksteisel kõris kinni!
Kuulge, kutid! Jätke järele! - Loodetavasti annab targem järele.
Ma tapan su, raisk!
Olete samas tiimis!
Vastuvõetamatu, Arlo. - Chris, tiimikaaslast oled löönud?
Hull oled? Ning? - Ei, aga olen tahtnud.
Ta on mu tiimis. - Jajah.
Ma olen täitsa kade. - Nalja tee...
Seda nägime viimati 2001. aastal Newcastle'is.
Richmondi madalseisuhooaeg vajub veelgi madalamale.
Kõik kombes, Sam?
Ausalt öeldes pole enam valuski, aga ma jäin kõigi kära tõttu parem pikali.
Ei. Kuula mind.
Ma aitan su püsti ja sa teeskled tugevalt lonkamist,
aga näitad kõigile, et suudad oma arust vapralt jätkata.
Nad jumaldaksid seda. - Olgu.
Obisanya tõusis püsti, aga kas ta suudab jätkata?
Kas ta on terve?
Paistab, et ta kannatab valu ära.
Milline otsusekindlus. Seda on võrratu näha.
Tubli, Sam!
Tartt asub lööma vabalööki, mis võib mänguseisu viigistada.
Kas ta söödab tiimikaaslasele või üritab au endale võtta?
Tartti puhul on see tavaliselt retooriline küsimus.
Ja ta tegi seda!
Teine värav Jamie Tarttilt ja Richmond viigistas seisu
matši 38. minutil!
Ta on eriline mängija, Arlo.
Vaata seda.
Ja see paneb mõtlema, kus Richmond ilma temata oleks.
Ma tulen kohe tagasi.
Mina!
Seda pole me varem näinud. Ted Lasso jookseb tribüünile.
Kuhu tema veel läheb?
Trepiastmed ei pidurda teda.
Muljet avaldav kardiotrenn Ted Lasso poolt.
On kõik korras?
Hei, Rebecca. - Tere, Ted.
Hästi läheb, isa. - Jah, saate hakkama.
Aitäh. Ma tahan Jamie pingile saata.
Aga enne tahtsin sinu käest üle küsida.
Aga Ted, sa oled peatreener. Mida sa ka ei otsustaks, ma toetan sind.
Aitäh, boss. Nägudeni. - Tšau, isa.
Paistab, et treener Lasso otsustas juba jätkuva matšiga taas liituda.
Roberts, tee sooja. Sa lähed sisse. Valmistu.
Kuule, marker. Me teeme vahetuse.
16 vahetab 9 välja. - Olgu.
Tänan väga, söör.
Olgu siis.
Paistab, et Lasso teeb varajase vahetuse.
Ta saadab platsile Robertsi ja võtab välja...
Jamie Tartti?
Ta on meie parim mängija!
Mina?
Sa ei tea, mida teed!
Mida paganat?
Ta eemaldab mängust oma parima mängija.
Ja poolaja lõpuni on vähem kui minut aega.
Pihkur! - Nr 16, Robbie Roberts,
number 9, Jamie Tartti asemele.
Hästi mängisid. Meil on taas lootust. - Ole vait. Kuradi lollakas tropp.
Kohtunik vaatab kella ja ongi poolaeg läbi.
Milline vastuvõtt Lassot riietusruumis ees ootab?
Istuge ja kuulake.
Mänguseis on viigis.
Tubli töö.
Sellid, me oleme rikkis. Vaja on muutusi.
Ja ma tean, et muutused võivad olla hirmuäratavad.
Alles mängid vahetunni ajal semudega kivikulli,
kui hetk hiljem tekivad vistrikud, hääl muutub madalaks
ja iga kord, kui kunstiõpetaja prl Scanlon kummardub su laua kohale,
et vaadata, kuidas sul töö edeneb, tunned veidrat elevust.
Ta oli silmatorkav naine. Mitte klassikalise iluga, aga silmatorkav.
Esimest korda nägin päevitusrante.
Enamasti on muutused head.
Minu arvates see ongi asja mõte.
Muutustega leppimine.
Vapper olemine.
Kõige tegemine selleks, et igaüks su elus...
saaks oma eluga edasi minna.
Sest võib-olla...
saad vaid nii aidata temal õnnelik olla.
"Tema" all pean muidugi silmas jalgpalli.
Hea pääste.
Sam, sa mängid teisel poolajal keskväljal.
Beard viib teid ülejäänud muudatustega kurssi.
Hei! Üks asi veel.
Ja kõik vaadaku mind, kui ma seda ütlen.
USU
Tartt ei meeldinudki mulle. - Me teame, Roy.
Tulge kõik siia.
Järel on kaks minutit lisaaega. Kummalgi poolel on ikka kaks väravat.
Richmond on mänginud hästi isegi ilma Jamie Tarttita.
No nii.
Ta on vaba. Sedasi.
Sööt ette Cockburnilt ja Kent sööstab!
Mine!
Kentil on vaid üks vastane.
Ta saaks ise lüüa,
aga söödab edasi täiesti vabale Obisanyale!
Ja ta lööb sisse!
Oh issand!
Richmond asub juhtima minut enne lisaaja lõppu.
Richmondi kolmanda värava lõi number 24, Sam Obisanya.
Vabandust! Ma olen nii rõõmus! - Ei, vägev! Võrratu energia!
Treener, võta ta üle. - Oo jaa!
Nii see käib!
Tubli töö, härrad! Nii see käib! Jah!
Su tegu nõudis julgust.
Muud meil polegi, Roy.
Väga hea! Sedasi. Tubli mäng.
Vaat siis, treener.
Kuuled seda, treener?
Pihkur!
Sama sõna, eks?
Jah, aga teisiti.
Umbes nagu 80-ndatel, kui "paha" tähendas "hea".
Kes tollal president oli?
Ronald Reagan. - "Ronald Reagan? See näitleja?"
Nii tore, kui sa Doc Browni matkid. Ma läksin täitsa õnge.
Issi! Isa!
Hei! Siin ta ongi!
Vaat siis! Võitsime ühe.
Issi? - Jah?
Mis asi on pihkur?
Noh, poisu. See on...
See on mees, kellele meeldib üksi oma mõtteid mõlgutada. Mõistad?
Anname sulle parema vaate. Valmis?
Roni üles, poisu. Vaata aga.
Lehvita rahvale. Just nii. Anna neile teada. Las nad näevad.
Oi kurat.
Jah.
Ühe puutega.
Ma aina mõtlen selle peale, kuidas koolis tutvusime.
Me juhtusime olema ainsad inimesed selles suures parklas tol hetkel.
Nii juhuslik.
Meil polnud võimalik teada, et sellega midagi algab.
Hei. - Kas ma ehmatasin sind?
Sa hiilisid pimedas parklas naisele ligi.
Jah, Roy, tubli töö.
Palun vabandust, ma olen idioot. Ma olin ka eile idioot, nii et...
Pole viga.
Head õhtut, Keeley.
Head õhtut, Roy.
Ma meenutan kõike, mida oleme üle elanud...
ja ma ei muudaks ühtegi asja.
Isegi praegu.
Mida sa öelda tahad?
Michelle, kui ma saaksin midagi... teha
või midagi öelda, mis sind õnnelikuks teeks...
minuga olles, siis teeksin seda.
Ma teeksin seda silmapilkselt.
Aga see pole minu kontrolli all.
Sa ei pea rohkem üritama.
Pole viga.
Küll ma tulen toime. Eks?
Olgu, kiired jalad. Sedasi. - Pagan.
Ma lubasin endale, et ei anna elus mitte millegagi alla.
Aga sa ei annagi alla, Ted.
Sa lihtsalt lased mul minna.
Jah.
Tule nüüd.
Olete valmis?
Jaa. - Jah. Aitäh.
Pole tänu väärt. - Olen tänulik, Shannon.
Hei, semu. Ma kohtun sinuga kohe, kui hooaeg läbi saab. Olgu?
Ja me räägime iga päev? - Muidugi. Nagu ikka, mürakas. Olgu?
Palun tee mulle kalli.
Olgu nüüd.
Ma armastan sind. Mine aga peale.
Hei, pihkur! Tubli töö täna.
Aitäh, härra.
Hoidke meil silma peal. Võime veel seisu parandada.
Tõlkinud Silver Pärnpuu